Marko Lehtonen nimitetty Innofactorin talousjohtajaksi (CFO) - Innofactor
Sijoittajat > Tiedotteet, julkaisut ja selvitykset > Marko Lehtonen nimitetty Innofactorin talousjohtajaksi (CFO)
Innofactor Oyj:n Pörssitiedote 2.1.2018 klo 8.45
Marko Lehtonen nimitetty Innofactorin talousjohtajaksi (CFO)
Innofactorin hallitus on nimittänyt Marko Lehtosen konsernin talousjohtajaksi (CFO) viimeistään 12.3.2018 alkaen. Lehtonen toimii tällä hetkellä Inchcapen Pohjois-Euroopan talousjohtajana. Aiemmin hän on toiminut useissa taloushallinnon johtotehtävissä Siemensillä ja Keskolla. KTM Lehtonen toimii talousjohtajan tehtävässään Innofactorin johtoryhmän jäsenenä ja raportoi konsernin toimitusjohtaja Sami Ensiolle.
”Olen erittäin iloinen, että saimme Markon tiimiimme. Hänellä on oikeanlaista osaamista ja kokemusta tehtävään. Olen vakuuttunut, että hän pystyy tuomaan CFO:n tehtävään Innofactorin kasvun ja kansainvälistymisen vaatimaa liiketoimintanäkemystä sekä liiketoimintajohdon tukemista”, toteaa toimitusjohtaja Sami Ensio.
”Olen erittäin innostunut ja motivoitunut mahdollisuudesta osallistua Innofactorin kasvutarinaan. Haluan omalta osaltani luoda lisäarvoa osakkeenomistajille tukemalla yhtiön kasvustrategiaa ja saavuttamalla asetetut strategiset tavoitteet yhdessä muiden Innofactorin työntekijöiden kanssa. Uskon pitkän kokemukseni kansainvälisissä talousjohdon tehtävissä ja yritysjärjestelyissä antavan oikeanlaisia eväitä uuteen tehtävääni”, toteaa Marko Lehtonen.
Espoossa 2.1.2018
+358 50 584 2029